ANALECTA BOTANICA INDICA 
COMMENTATIONES DE VARIIS STIRPIBUS ASIAE AUSTRALIORIS, 
SCRIPSIT 
F. A. G. MIQUEL. 
flo. Bet. Garden, 
PARS ALTERA. 
THYMELAEARUM, PALMARUM, PANDANEARUM, GRAMINEARUM, 
CYCADEARUM ET FILICUM SPECIES SELECTAE *). 
THEYVMELAEAE 
Gnidiae, generis capensis, speciem indicam, ab Hevneo jam lectam et Lachnaeae 
generi perperam adscriptam, a WarricHI0 tanquam Daphne cum botanicis europaeis 
communicatam, Gnidiae eriocephalae nomine a 1841 proposuit cl. Meisner (Denkschrift. 
d. Bot. Gesells. in Regensb. Tom. III, p. 292). A Gnidiis plerisque tetrameris flora- 
*) Stirpium Borneensium enumerationem, in prima Analectorum parte inchoatam, haud continuavi, cum 
compertum habuerim non omnes ordinum a me examinandorum species borneenses ab Herbarii Directore 
meeum communicatas fuisse. Sic plures Myrtacearum species, a cl. KORTHALS lectae, quarum specimina 
in Herbario publico deesse jure a me statuebatur (cf. Analect. 7, p. 28) cum mihi eas etiam atque etiam 
roganti, haud mitterentur, nunc ab ipso Brumeo tractantur in Musei botanici L. B. fasciculis, m. Aprili 
1850 in lucem editis, quorum titulis vero 1849 inscriptum est, Species hae redivivae autem sunt : 
Myrtus Mülleri, M. globosa, Jambosa leptostemon, media, tawahensis, urceolata, conferta. 
